2003D0779 — DA — 01.01.2005 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 31. oktober 2003 om dyresundhedsmæssige betingelser og udstedelse af sundhedscertifikat ved indførsel af dyretarme fra tredjelande (meddelt under nummer K(2003) 3988) (EØS-relevant tekst) (2003/779/EF) (EFT L 285, 1.11.2003, p.38)

Ændret ved:









▼B

KOMMISSIONENS BESLUTNING

af 31. oktober 2003

om dyresundhedsmæssige betingelser og udstedelse af sundhedscertifikat ved indførsel af dyretarme fra tredjelande

(meddelt under nummer K(2003) 3988)

(EØS-relevant tekst)

(2003/779/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF ( 1 ), senest ændret ved Kommissionens beslutning 2003/721/EF ( 2 ), særlig artikel 10, stk. 2, litra a) og c), og ud fra følgende betragtninger: (1) Kommissionens beslutning 94/187/EF af 18. marts 1994 om dyresundhedsmæssige betingelser og udstedelse af sundhedscertifikat ved indførsel af dyretarme fra tredjelande ( 3 ) er blevet ændret væsentligt ved flere lejligheder ( 4 ). Beslutningen bør af klarheds- og rationaliseringshensyn kodificeres. (2) Kapitel 2 i bilag I til direktiv 92/118/EØF tillader indførsel fra tredjelande af dyretarme, som har undergået en nærmere fastsat behandling. (3) Det er nødvendigt at fastsætte dyresundhedsmæssige betingelser og bestemmelser for udstedelse af sundhedscertifikat for at garantere, at den foreskrevne behandling af tarmene har fundet sted. (4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







▼M1

Artikel 1

Medlemsstaterne tillader import fra tredjelande af dyretarme, hvis de er ledsaget af et sundhedscertifikat, som vist i bilag I A, bestående af et enkelt ark og udfyldt på mindst et af de officielle sprog i den medlemsstat, der foretager importkontrollen.

▼M1

Artikel 1a

Medlemsstaterne sikrer, at sendinger af dyretarme til konsum, der føres ind på Fællesskabets område, som er bestemt til et tredjeland enten ved øjeblikkelig transit eller efter oplagring i henhold til artikel 12, stk. 4, eller artikel 13 i direktiv 97/78/EF, og som ikke er bestemt til import til EF, opfylder følgende krav:

a) De skal overholde de særlige dyresundhedsbetingelser, som er angivet i modellen til dyresundhedscertifikat i bilag I A.

b) De skal være ledsaget af et dyresundhedscertifikat, der er i overensstemmelse med modellen i bilag I B, og som er undertegnet af en embedsdyrlæge, der hører under de kompetente veterinærmyndigheder i det pågældende tredjeland.

c) Embedsdyrlægen på ankomstgrænsekontrolstedet attesterer i det fælles veterinærdokument til brug ved import, at de kan godkendes til transit eller oplagring (alt efter hvad der er relevant).

Artikel 1b

1. Uanset artikel 1a tillader medlemsstaterne transit ad landevej eller jernbane gennem Fællesskabet mellem udpegede EF-grænsekontrolsteder anført i bilaget til beslutning 2001/881/EF af sendinger, der kommer fra og er bestemt til Rusland enten direkte eller via et andet tredjeland, forudsat at følgende betingelser overholdes:

a) Sendingen plomberes med en plombering med løbenummer på det grænsekontrolsted, hvor varerne føres ind i Fællesskabet, af den kompetente myndigheds veterinærtjeneste.

b) De dokumenter, der ledsager sendingen, jf. artikel 7 i direktiv 97/78/EF, stemples på hver side med »KUN TIL TRANSIT TIL RUSLAND VIA EF« af den kompetente myndigheds embedsdyrlæge på grænsekontrolstedet.

c) De proceduremæssige krav, der er fastsat i artikel 11 i direktiv 97/78/EF, skal være overholdt.

d) Embedsdyrlægen på ankomstgrænsekontrolstedet attesterer i det fælles veterinærdokument til brug ved import, at sendingen kan godkendes til transit.

2. Det er ikke tilladt at aflæsse eller oplagre sådanne sendinger på EF's område, jf. artikel 12, stk. 4, eller artikel 13 i direktiv 97/78/EF.

3. Den kompetente myndighed skal foretage regelmæssig audit for at sikre, at antallet af sendinger og mængden af produkter, der føres ud af EF's område, stemmer overens med det antal og de mængder, der føres ind.

▼B

Artikel 2

Beslutning 94/187/EF ophæves.

Henvisninger til den ophævede beslutning gælder som henvisninger til nærværende beslutning og læses efter sammenligningstabellen i bilag III.

Artikel 3

Denne beslutning er rettet til medlemsstaterne.

▼M1









BILAG I A









BILAG I B

▼B









BILAG II







Ophævet beslutning med ændringer Beslutning 94/187/EF (EFT L 89 af 6.4.1994, s. 18) Beslutning 94/461/EF, kun artikel 2 (EFT L 189 af 23.7.1994, s. 88) Beslutning 94/775/EF, kun artikel 2 (EFT L 310 af 3.12.1994, s. 77) Beslutning 95/88/EF, kun artikel 1 (EFT L 69 af 29.3.1995, s. 45) Beslutning 95/230/EF, kun artikel 1 (EFT L 154 af 5.7.1995, s. 19) Beslutning 96/106/EF, kun artikel 1 (EFT L 24 af 31.1.1996, s. 34)









BILAG III







SAMMENLIGNINGSTABEL Beslutning 94/187/EF Nærværende beslutning Artikel 1 Artikel 1 – Artikel 2 Artikel 2 – Artikel 3 Artikel 3 Bilag Bilag I – Bilag II – Bilag III